Terras de Bouro

Terras de Bouro estas portugala urbeto en la subregiono Cávado, apartenanta al la Norda regiono en la nordo de la Distrikto Braga. 

Ĝi estas sidejo de la municipo Terras de Bouro kun 277,46 km² kaj 6 359 loĝantoj (2021), subdividita en 14 fregezioj. La municipo limas norde kun la municipo Ponte da Barca kaj kun la hispana regiono Galegio, oriente kun Montalegre, sude kun Vieira do Minho, sudokcidente kun Amares kaj okcidente kun Vila Verde.

Ĝis 2005 la municipo Terras de Bouro estis aparta pro la fakto, ke ĝi ne havis kiel sidejon loĝlokon samnoman kun la municipo, kiel estas regulo en Portugalio: fakte la sidejo estis en Vila de Covas, loĝloko de la fregezio Moimenta. Per Leĝo de januaro 2005, tio finiĝis kaj la vilaĝo estis alinomita al Vila de Terras de Bouro. 

La punkto plej alta de la municipo estas en la Pico do Sobreiro, je 1538 metroj de altitudo, ĉe la landlimo inter Portugalio kaj Hispanio. Tiu altaĵo posedas malmultan elstarecon, kompare kun la plej alta pinto de la montaro Serra do Gerês kaj de la Norda Regiono (Pico da Nevosa, 1548 m), en Montalegre. 

Historio
eta|maldekstre|280ra|Ponto de Eixões (Campo do Gerês).
Arkeologiaj restaĵoj pri la origino de la loĝado de tiu tero kondukas al rokpentraĵoj kaj al Bronzepoko. De romianoj, estas ĉefe kelkaj restaĵoj de romia vojo, kun plej alta koncentro de mejloŝtonoj, kaj pontoj, poste rekonstruitaj en Mezepoko.

Je la alveno de Marteno de Dume, kaj la reorganizado de la diocezo de Braga arianismo kaj priscilianismo, ankoraŭ fortaj en la regiono, malaperis favore al katolikismo. 

La unua mezepoka divido administracia organizita en la loka teritorio okazis en tempo de la reĝo Garcia la 2-a de Portugalio kaj Galegio, kiu dividis la Condado en malgrandaj entoj post la ribelo kaj morto de la Grafo de Portugalio Nuno Mendes en la batalo de Pedroso en 1071. La kastelo de Bouro rilatas al la limaj militoj mezepokaj. La nomo "Terras de Bouro· devenas de la Monaĥejo de Santa Maria de Bouro en Amares, al kiu apartenis tiuj teroj. La nomo «Bouro», troviĝas ankaŭ en aliaj loĝlokoj, ĉu en la regiono Minho, ĉu en la regiono Estremadura kun la fregezio Serra do Bouro kaj ankaŭ en Galegio, kaj oni supozas, ke ĝi devenas de galeg-portugala borio, kun la signifo «stalo; korto; gastejo;», Infopédia. «Bouro | Definição ou significado de Bouro no Dicionário Infopédia de Toponímia». Infopédia - Dicionários Porto Editora. Konsultita la 17an de marto 2021  kaj tiu siavice el la vorto sueva bur, kun la signifo «domo». Joseph M. Piel en, "Os nomes germânicos na toponímia portuguesa", Boletim de Filologia, Tome II, Junta de Educação Nacional, Centro de Estudos de Filológicos, Imprensa Nacional de Lisboa, 1933 

Tiuzone printempe 1846 startis popola revolucio nomita de Maria da Fonte, el malakcepto de nova leĝo kiu malpermesis pro santialoj enterigon de mortintoj ene de preĝejoj, kaj ankaŭ malakcepto de rekrutado; la ribelo etendiĝis al aliaj lokoj de la lando, kaj rezultis en ŝanĝoj de registaroj, ĉiam ene de la sektoroj de liberaloj. 

Laŭlonge de la 20-a jarcento la loĝantaro malrapide kreskis el 8 000 en la jarcentkomenco ĝis preskaŭ 12 000 en 1950, sed poste okazis elmigrado ĝis nunaj 6 000, tio estas duoniĝo.

 Fregezioj 
maldekstre|eta|230ra
La municipo Terras de Bouro havas la jenajn fregeziojn:

 Balança
 Campo do Gerês
 Carvalheira
 Chamoim e Vilar
 Chorense e Monte
 Cibões e Brufe
 Covide
 Gondoriz
 Moimenta (sidejo)
 Ribeira
 Rio Caldo
 Souto
 Valdosende
 Vilar da Veiga

Vidindaĵoj
eta|dekstre|230ra|Ventomuelejo.
eta|dekstre|230ra|Akvofalo Cascata do Arado.
 Mezepokaj pontoj de Eixões kaj de Carvalheira
 Romia vojo populare konata kiel Geira kun pluraj mejloŝtonoj
 Krucmonumento de São João do Campo, kreita el unu el la mejloŝtonoj
 Domaro de Vilarinho da Furna subskvigita en 1971 kaj rekreita en la Etnografia Muzeo de Vilarinho da Furna
 Lupkatejoj (ekzemple en Brufe)
 Abelujejoj protektitaj de ursoj populare konataj kiel silhas
 Protektejo Trincheira do Campo
 Casarotas en Serra Amarela, nome restaĵoj de dolmenoj aŭ kabanoj
 Ventomuelejoj (Cibões)
 Nacia Parko Peneda-Gerês, enirejo (Vidoeiro), rigardejoj, padoj
 Akvofalo Cascata do Arado
 Montaroj Serra do Gerês kaj Serra Amarela
 Akvorezervejoj de Caniçada kaj de Vilarinho das Furnas 
 Varmakvoj Termas do Gerês
 Sanktejo de São Bento da Porta Aberta
 Kapelo Nossa Senhora do Livramento
 Casa dos Bernardos, kun kapelo de Naiva arto, grenstokejo ktp.

Bildoj

Referencoj

Bibliografio

 Eksteraj ligiloj 

 Birdbservado en Serra do Gerês



Kategorio:Urboj de Portugalio
Kategorio:Distrikto Braga